### | | | | --- | --- | | | | | --- | | **Byråd** 24. april 2018 Sagsnr. 710-2018-2595 Dok.nr. 710-2018-100217 Zacharias Nilsson | | 70.                 Forslag til Lokalplan nr. 383 - Tilbygning til administrationsbygningen i Hadsten og tillæg nr. 4 til Kommuneplan 2017-29 - Åbent

###

|  |  |
| --- | --- |
| Tidl. politisk behandling | PU, 06.02.18, pkt. 6 |
| Forventet sagsgang | PU, ØK, BY, høring, P-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 383 - Tilbygning til administrationsbygningen i Hadsten og
Tillæg nr. 4 til Kommuneplan 2017-29”.

Lokalplanområdet, der har et areal på ca. 9.000 m² ligger
mellem [adresse] i Hadsten. Lokalplanområdet afgrænses af Bøgevej
mod øst, [adresse] mod syd, eksisterende bebyggelse og [adresse] mod vest og
Yda Thygesen mod nord. Lokalplanområdet omfatter administrationsbygningen og
rådhushaven samt den kommunalt ejede bygning, der i dag indeholder værksteder
og tilhørende

faciliteter på hjørnet af [adresse] og Vesselbjergvej.

Størstedelen af området er ejet af Favrskov Kommune, og en
mindre matrikel

er ejet af [adresse].

Formålet med lokalplanen er at give mulighed for at opføre
en permanent tilbygning til administrationsbygningen som erstatning for
pavillonen vest for administrationsbygningen. Samtidig skal der sikres mulighed
for at anlægge flere parkeringspladser i tilknytning til administrationsbygningen.

De overordnede principper for lokalplanens afgrænsning og
indhold, herunder bebyggelsens højde og parkeringsarealernes placering, er
forankret i den startredegørelse, der blev behandlet i Planudvalgets møde 6.
marts 2018 i sagen om igangsætning af lokalplan for Hadsten
administrationsbygning.

Lokalplanen giver mulighed for at opføre byggeri i op til
tre etager og 11 meters højde og for anlæg af de tilhørende parkeringspladser.
Rådhushaven kan udnyttes til bypark, byggeri og parkering.

Med forslag til ”Tillæg nr. 4 til Kommuneplan 2017-29”
udvides rammeområde 1.OF.2, et areal til offentlige formål, til at omfatte hele
lokalplanområdet. Med kommuneplantillægget gives endvidere mulighed for at
opføre byggeri i op til tre etager og 11 meters højde.

**VURDERING**

Den eksisterende pavillon bærer præg af at være en
midlertidig bygning, der ikke har den samme bygningsmæssige kvalitet som
administrationsbygningen. Desuden ligger pavillonen fysisk adskilt fra
administrationsbygningen, hvilket medfører en ringe funktionel forbindelse
mellem de to bygninger.

Opførelse af en tilbygning udløser
krav om, at der anlægges et antal nye parkeringspladser jf. kommunens
parkeringsnorm. Parkeringspladserne tænkes anlagt som en udvidelse af den
nuværende parkeringsplads syd for [adresse]. Der åbnes desuden mulighed
for yderligere arealer til parkering nord for [adresse].

Der er ved lokalplanens udarbejdelse aktuelt
ca. 85 parkeringspladser på grunden, og udlægget til parkeringspladser giver
mulighed for at anlægge flere pladser end én plads pr. 50 m² kontorareal, som kommuneplanens
parkeringsnorm kræver. Dette er relevant, fordi der allerede i dag er mangel på
parkeringspladser til administrationsbygningen.

Moesgaard Museum har tidligere foretaget arkivalsk kontrol
af ovennævnte område. Der er ingen registreringer af fortidsminder i
lokalplanområdet, og da der er tale om arealer, hvorpå der i forvejen findes
bygninger mv., anser Moesgaard Museum det ikke for nødvendigt at foretage arkæologiske
undersøgelser forud for anlægsarbejdet.

Teknik og Kultur har foretaget en screening af
lokalplanforslaget efter ”Lov om miljøvurdering af planer og programmer”. Det
vurderes, at de miljømæssige konsekvenser som følge af lokalplanens
gennemførelse vil være af en sådan en karakter, at udarbejdelse af en egentlig
miljøvurdering ikke er nødvendig.

**ØKONOMI**

Med den endelige vedtagelse af lokalplanen
åbnes mulighed for nybyggeri og anlæg af parkeringspladser. Udgifterne hertil
vil skulle afholdes af kommunen. Byrådet har således i Budget 2018-21
afsat i alt 20,55 mio. kr. til bygningsoptimerende tiltag på kommunens
administrationsbygning i Hadsten til udmøntning i perioden 2018-20. I projektet indgår dels ombygning og
renovering af den nuværende administrationsbygning og dels en
bygningsudvidelse, der bl.a. skal erstatte pavillonen vest for bygningen. Efter
planen skal det samlede projekt være færdigt inden udgangen af 2020.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan nr. 383 – Tilbygning til
administrationsbygningen i Hadsten og Tillæg nr. 4 til Kommuneplan 2017-29”
godkendes og fremlægges i offentlig høring i otte uger.

**BESLUTNING**

***Planudvalget, 3. april 2018:***

Fraværende:ingen

Indstilles godkendt.

***Økonomiudvalget, 17. april 2018:***

Fraværende:Jens Lund

Indstilles godkendt.

**Bilag**

|  |  |
| --- | --- |
| Forslag til lokalplan nr. 383 Tilbygning til administrationsbygningen i [adresse] 710-2018-76806 |